
KIVONAT

Balatonvilágos Község Önkormányzata Képviselő-testületének 2026. június 30. napján megtartott ülésének jegyzőkönyvéből: 

A szavazásban 6 fő vett részt.

A képviselő-testület 6 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének

125/2026. (VI. 30.) határozata

a Balatonvilágosi Szivárvány Óvoda 2026/2027-es nevelési évre vonatkozó alapdokumentumainak benyújtására vonatkozó határidő módosításról
Balatonvilágos Község Önkormányzata Képviselő-testülete megtárgyalta „A Balatonvilágosi Szivárvány Óvoda 2026/2027-es nevelési évre vonatkozó alapdokumentumainak benyújtására vonatkozó határidő módosítási kérelem” tárgyú előterjesztést, és az alábbi határozatot hozza:

Balatonvilágos Község Önkormányzata Képviselő-testülete egyetért a Balatonvilágosi Szivárvány Óvoda (8171 Balatonvilágos, Iskola utca 2.) Igazgatójának kérelmével az óvoda 2026/2027-es nevelési évre vonatkozó alapdokumentumainak benyújtására vonatkozó határidő módosításáról a várható jogszabályi változásokra való tekintettel.

A képviselő-testület felkéri az óvoda igazgatóját, hogy a Balatonvilágosi Szivárvány Óvoda 2026/2027-es nevelési évre vonatkozó alapdokumentumait a képviselő-testület 2026. szeptemberi soros ülésére nyújtsa be 2026. szeptember 1. határidővel. 
A képviselő-testület felkéri a polgármestert a döntést tartalmazó határozat kivonat óvoda igazgatója részére történő megküldésére.

Felelős: Takács Károly polgármester

Határidő: értelem szerint

Takács Károly s.k.
Dr. Boda Zsuzsanna s.k.

jegyző

